दिल्ली में महिला पर चाकू से किया जानलेवा हमला, आरोपी फरार  
घटना पूर्वी दिल्ली के रामनगर की है
अभी हमले के कारणों का नहीं चल पाया पता 
महिला का अस्पताल में चल रहा है इलाज
राजधानी दिल्ली में बुधवार शाम को एक 21 वर्षीय महिला पर चाकू से हमला किया गया है. पुलिस का कहना है कि अभी हमले के कारणों का पता नहीं चल पाया है. पुलिस उपायुक्त नूपुर शर्मा ने बताया कि यह घटना पूर्वी दिल्ली के रामनगर की है, जहां बुधवार शाम 5.30 बजे लड़की पर चाकू से हमला किया गया. महिला का अस्पताल में इलाज चल रहा है. अधिकारी ने बताया कि आरोपी आदिल (22) घटना के बाद से फरार है और अभी हमले के कारणों का पता नहीं चल पाया है. पुलिस का कहना है कि यह घटना महिला के घर के पास ही हुई है और राहगीरों ने पुलिस को इस घटना के बारे में जानकारी दी थी.(इस खबर को एनडीटीवी टीम ने संपादित नहीं किया है. यह सिंडीकेट फीड से सीधे प्रकाशित की गई है।)
(इस खबर को एनडीटीवी टीम ने संपादित नहीं किया है. यह सिंडीकेट फीड से सीधे प्रकाशित की गई है।)